
Tē āhei te tae atu ki tētahi wāhi pōti?
He mea urutau i te tau 2026 e Accessible Formats Service, Blind Low Vision NZ, Tāmaki makaurau. 
Adapted in 2026 by Accessible Formats Service,
Blind Low Vision NZ, Auckland.
He kupu nā te Kaituhi: Ko te tauira kei runga i te whārangi nei ko te tohu o te Kaitiaki Take Kōwhiri.
Transcriber's Notes: The logo at the top of the page is Electoral Commission—Te Kaitiaki Take Kōwhiri. 
I tēnei Kape Pū Nui, i ngā whārangi 5 ki te 8, i raro i “Whakakīia ngā taha e rua o tēnei puka,” he whakapākehātanga kei raro i ia wāhanga kōrero Māori.

In this Large Print Edition, on pages 5 to 8, under “Complete the form,” the English translation is provided directly underneath the te reo Māori text.

Tē āhei te tae atu ki tētahi wāhi pōti?
Te pōti ki te Pōtitanga Whānui 2026
E āhei ai tō pōti ki te Pōtitanga Whānui 2026, me mātua rēhita i mua i te weherua pō o te Hanarei, te 
25 o Oketopa.
E tuwhera ana te pōti ki te Pōtitanga Whānui 2026 i te Mane, te 26 o Oketopa, tae rā anō ki te 7pm o te rangi pōtitanga, o te Hatarei, te 7 o Noema. Tirohia a vote.nz 
e mātua mōhio ai koe āhea tuwhera ai, ki hea hoki tū ai ngā wāhi pōti, i mua i tō haere pērā atu.
Ki te kore e āhei tō tae atu ki tētahi wāhi pōti, e āhei tonu ana tō pōti mēnā kua rēhita koe i mua i te weherua pō 
o te Hanarei, te 25 o Oketopa.
Kei vote.nz ētahi mōhiohio mō ngā wāhi me ngā 
wā pōti, waea mai rānei ki 0800 36 76 56.
E āhei ana tō pōti ki tētahi o ngā wāhi pōti i te 
Mane, te 26 o Oketopa, tae rā anō ki te 7pm o te rangi pōtitanga, arā o te Hatarei, te 7 o Noema.
He rerekē ngā rā me ngā wā e tuwhera ana ngā wāhi pōti tōmua. Tirohia ngā wā pōti ki vote.nz i mua i tō haere pērā atu.
Hei te rangi pōtitanga, arā, hei te Hatarei, te 7 o Noema, ka tuwhera ngā wāhi pōti i te 9am ki te 7pm.
E mahi ana hei te rangi pōtitanga?
Ā-ture nei, e āhei ana tō whakawātea i a koe i te mahi kia haere ai ki te pōti i te rangi pōtitanga. E āhei ana hoki tō pōti wawe ki tētahi o ngā wāhi pōti atu i te 
Mane, te 26 o Oketopa.
E āhei tonu ana tō pōti mēnā kei tētahi kāinga tautiaki koe
Mēnā kei tētahi kāinga tautiaki koe e noho ana, ehara i te mea me whakapā mai koe ki a mātou. Ka whakapā atu te Kaiwhakahaere Rohe-Pōti (Electorate Manager) o tō rohe ki tō kāinga tautiaki hei whakarite i ngā ratonga pōti.
E āhei tonu ana tō pōti mēnā kei te hōhipera koe
Mēnā kāore e taea e koe te tae ā-tinana ki tētahi 
wāhi pōti nā te mea kei te hōhipera koe, atu i te 
Mane, te 26 o Oketopa e āhei ana tā tētahi hoa, 
tā tētahi rānei o te whānau hari atu i ō pepa pōti ki a koe.
Mēnā kua whakaritea kētia kia uru koe ki te hōhipera i mua i te rangi pōtitanga, ko te painga atu kia pōti tōmua koe mēnā e taea ana, atu i te Mane, te 26 o Oketopa. Waea mai ki 0800 36 76 56 mō ētahi anō mōhiohio.
Ko ō kōwhiringa mēnā kāore e taea tō tae ā-tinana atu ki tētahi wāhi pōti
He ratonga pōti e wātea ana ki te hunga kāore e taea e rātou te tae ā-tinana atu ki tētahi wāhi pōti. Mēnā kāore e taea e koe te pōti ā-tinana, hei tauira, nā te māuiui, nā te hauātanga rānei, e āhei ana tō tono i tētahi atu kia hari atu i ō pepa pōti ki a koe, tō tono rānei kia tukuna ō pepa pōti ki a koe.
Tonoa tētahi kia kohi i ō pepa pōti
Mēnā kāore e taea tō haere ki tētahi wāhi pōti, whakakīia, waitohungia hoki te puka e āpitihia nei, ka tono ai i tētahi atu kia haria atu ki tētahi wāhi pōti. Mā taua tangata e whakahoki atu ō pepa pōti ki a koe hei whakakī māu.
Mēnā kāore tētahi atu hei kohi i ō pepa pōti, mā mātou pea e hari atu ki a koe.
Whakapā atu ki tō Kaiwhakahaere Rohe-Pōti (Electorate Manager) ki te whaiwhai ake i tēnei take. 
Kei vote.nz ngā taipitopito whakapānga mōna. Waea mai rānei ki 0800 36 76 56.
Te whakahoki mai i ō pepa pōti
Ka āhei tō tono i tētahi atu tangata kia whakahoki i ngā pepa pōti kua oti i a koe te whakakī ki tētahi wāhi pōti i mua i te 7pm o te Hatarei, te 7 o Noema.
Mēnā he kōpaki tāu hei whakahoki mā te kaikawe poutāpeta, whāia ngā tohutohu kei te kōpaki hei whakarite i te kohinga, waea mai rānei ki 0800 36 76 56 ki te hia āwhina koe.
He mōhiohio anō e wātea ana mā te:
· Toro mai ki vote.nz
· Waea mai ki 0800 36 76 56

Whakakīia ngā taha e rua o tēnei puka hei whakamana i tētahi atu kia kohi i ō pepa pōti mōu

Complete this form on both sides to authorise someone to collect voting papers on your behalf
Ngā taipitopito mō te kaipōti. Tēnā, kia mārama te tuhi.
Voter's details. Please print clearly.
(T)ōku ingoa tuatahi:
My first name(s):
	



Tōku ingoa whānau:
My last name:
	



Taku tau waea:
My contact phone number:
	



Te wāhitau e rēhitangia nei au hei kaipōti:
Address where I am enrolled to vote:
	



Tohua te rārangi kaipōti e whakapono nā koe e rēhitatia nei koe:
Tick the electoral roll you believe you are enrolled on:
☐ Te rārangi whānui
— General roll
☐ Te rārangi Māori
— Māori roll

Tukuna aku pepa pōti ki te tangata kua whakamanahia e au
Give my voting papers to the person I have authorised
Ko te ingoa o te tangata kua whakamanahia e au kia kohi atu, kia kawe mai hoki i aku pepa pōti ki ahau, ko:
The name of the person I have authorised to collect and deliver my voting papers to me is:
	


☐ Kua whakamanahia taku kohi, taku hari atu anō
hoki i ngā pepa pōti ki te kaipōti kua whakaingoatia 
i te puka nei.
I have been authorised to collect and deliver voting
papers to the voter named on this form.
	



Te waitohu a tērā kua whakamanahia:
Signature of authorised person: 
	



Nō te rā:
Date: 
	



Te waitohu a te kaipōti:
Signature of voter:
	



Nō te rā:
Date: 
	



Kia mōhio mai: e mana ai tēnei puka tono, me mātua waitohu.
Note: this application must be signed for it to be valid.

Te mutunga o ‘Tē āhei te tae atu ki tētahi wāhi pōti?’

